Návrh zmien a doplnení 
Legislatívnych pravidiel vlády Slovenskej republiky

Legislatívne pravidlá vlády Slovenskej republiky, schválené uznesením vlády Slovenskej republiky zo 4. mája 2016 č. 164 sa menia a dopĺňajú takto:

1. V čl. 14 ods. 5 sa na konci pripája táto veta: „Pokiaľ ide o rozpor vyjadrený zásadnou pripomienkou na úrovni podpredsedu vlády, ministra alebo vedúceho úradu vlády, o zaradení návrhu zákona do návrhu programu rokovania vlády rozhodne predseda vlády.“.

2. V čl. 23 ods. 3 písm. a) prvý bod znie:

„1.	bezrozpornosti návrhu zákona s podpredsedom vlády, ministerstvom alebo úradom vlády,“.

3. V čl. 23 ods. 3 písm. a) sa za prvý bod vkladá nový druhý bod, ktorý znie:

„2. 	bezrozpornosti návrhu zákona s inými orgánmi, ako sú orgány uvedené v prvom bode alebo vyhlásenie predkladateľa o tom, s akými rozpormi sa návrh zákona predkladá, vrátane rozporov so zástupcom verejnosti a o tom, z akých dôvodov nebolo možné vzniknuté rozpory odstrániť,“. 

Doterajší druhý bod sa označuje ako tretí bod.

4. V čl. 41 ods. 1 prvej vete sa na konci bodka nahrádza bodkočiarkou a pripájajú sa tieto slová: „to sa nevzťahuje na čl. 14 ods. 5 poslednú vetu.“.

5. Za čl. 45 sa vkladá čl. 46, ktorý znie:

„Čl. 46

Podľa zmien a doplnení legislatívnych pravidiel schválených uznesením vlády Slovenskej republiky z ..... č. .... sa postupuje od 1. októbra 2016.“.
